วันจันทร์ที่ 28 พฤศจิกายน 2565
ดีอีเอส จัดสัมมนาและนิทรรศการ“Thailand 4.0 ประเทศไทยไปไกลกว่าที่คิด: Thailand 4.0 The Future and Beyond”มุ่งผลักดันเศรษฐกิจดิจิทัล ยกระดับการพัฒนาประเทศอย่างยั่งยืน
ดีอีเอส จัดสัมมนาและนิทรรศการ“Thailand 4.0 ประเทศไทยไปไกลกว่าที่คิด: Thailand 4.0 The Future and Beyond”มุ่งผลักดันเศรษฐกิจดิจิทัล ยกระดับการพัฒนาประเทศอย่างยั่งยืน
กระทรวงดิจิทัลเพื่อเศรษฐกิจและสังคม(ดีอีเอส)จัดงานสัมมนาและนิทรรศการเศรษฐกิจดิจิทัล“Thailand 4.0ประเทศไทยไปไกลกว่าที่คิด: Thailand 4.0 The Future and Beyond”โดยมีพลเอกประวิตรวงษ์สุวรรณรองนายกรัฐมนตรีเป็นประธานเปิดงานพร้อมด้วยนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติร่วมกิจกรรมในวันที่28 – 29พฤศจิกายน2565ณโรงแรมเซ็นทาราแกรนด์เซ็นทรัลพลาซาลาดพร้าวเพื่อมุ่งสู่เป้าหมายสำคัญในการส่งเสริมเศรษฐกิจดิจิทัลสร้างความตระหนักให้แก่ประชาชนนำเทคโนโลยีมาใช้อย่างเกิดประโยชน์สูงสุดเพื่อการพัฒนาประเทศก้าวสู่Thailand 4.0
พลเอกประวิตรวงษ์สุวรรณรองนายกรัฐมนตรีกล่าวในการเป็นประธานเปิดงานสัมมนาและนิทรรศการเศรษฐกิจดิจิทัล“Thailand 4.0ประเทศไทยไปไกลกว่าที่คิด: Thailand 4.0 The Future and Beyond”ว่าปัจจุบันเทคโนโลยีดิจิทัลเข้ามามีบทบาทในทุกกิจกรรมของประชาชนและยังเป็นเครื่องมือหลักในการช่วยให้การประกอบธุรกิจเกิดผลสำเร็จได้ง่ายขึ้นและที่ผ่านมาประเทศไทยเองมีความก้าวหน้าไม่แพ้ชาติใดในโลกในด้านการส่งเสริมเศรษฐกิจดิจิทัลซึ่งไม่เพียงแต่ส่งผลกระทบเชิงบวกต่อการเพิ่มขีดความสามารถในการแข่งขันของประเทศเท่านั้นแต่ยังทำให้เกิดพฤติกรรมการใช้ประโยชน์เทคโนโลยีดิจิทัลในการขับเคลื่อนสังคมอีกด้วยอันเป็นการตอบโจทย์นโยบายของรัฐบาลในการขับเคลื่อนประเทศเป็น“ประเทศไทย4.0”ที่มุ่งเน้นการขับเคลื่อนเศรษฐกิจของประเทศด้วยนวัตกรรมรวมทั้งการสร้างความรู้ความเข้าใจและสร้างเกราะป้องกันให้ประชาชนรู้เท่าทันภัยคุกคามทางไซเบอร์ซึ่งเป็นภารกิจที่รัฐบาลได้เล็งเห็นความสำคัญสอดคล้องกับการจัดงานสัมมนาและนิทรรศการเศรษฐกิจดิจิทัล“Thailand 4.0ประเทศไทยไปไกลกว่าที่คิด: Thailand 4.0 The Future and Beyond” ที่นับว่าเป็นประโยชน์กับภาคธุรกิจและประชาชนในการสร้างองค์ความรู้ในการใช้เทคโนโลยีดิจิทัลได้อย่างถูกต้องและสร้างสรรค์รวมถึงเปิดโอกาสให้ประชาชนได้รับรู้เทคโนโลยีสมัยใหม่และความรู้เกี่ยวกับภัยอันตรายต่างๆที่อาจเกิดขึ้นจากการใช้เทคโนโลยีดิจิทัลเพื่อลดความเสี่ยงในการใช้เทคโนโลยีที่ไม่เหมาะสมสามารถรู้ทันภัยออนไลน์ต่างๆเกิดความตระหนักรู้และสามารถใช้เทคโนโลยีดิจิทัลได้อย่างถูกทางเพื่อเตรียมความพร้อมรองรับการใช้ชีวิตในยุคเศรษฐกิจดิจิทัล
ด้านนายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยว่าเศรษฐกิจดิจิทัลหรือDigital Economyเป็นเศรษฐกิจรูปแบบใหม่ที่รัฐบาลให้ความสำคัญเนื่องจากจะเข้ามาขับเคลื่อนเศรษฐกิจของประเทศให้หลุดพ้นจากกับดักรายได้ปานกลางซึ่งจะเข้ามามีบทบาทในการพัฒนาเศรษฐกิจและสังคมของประเทศไทยในอีก10 – 20ปีข้างหน้าต่อจากนี้ด้วยและจากการสนับสนุนของรัฐบาลอย่างต่อเนื่องจึงเห็นได้ว่าปัจจุบันเศรษฐกิจดิจิทัลของไทยมีการเติบโตขึ้นจากปีก่อนๆเพิ่มมากขึ้นโดยเฉพาะอย่างยิ่งในช่วงที่ประเทศไทยถูกโจมตีด้วยการแพร่ระบาดของCOVID – 19ที่เข้ามาเป็นแรงผลักดันให้ภาคประชาชนภาคการศึกษาและกลุ่มธุรกิจอุตสาหกรรมหันมาใช้ประโยชน์จากเทคโนโลยีดิจิทัล อย่างไรก็ตามเป็นที่ทราบกันดีว่าความก้าวหน้าของเทคโนโลยีดิจิทัลมักแฝงมาด้วยภัยคุกคามทางไซเบอร์รัฐบาลได้เล็งเห็นความสำคัญและได้มุ่งเน้นการสร้างองค์ความรู้ให้กับประชาชนในการใช้เทคโนโลยีดิจิทัลได้อย่างถูกต้องและสร้างสรรค์สามารถใช้เทคโนโลยีดิจิทัลได้อย่างถูกทาง
งานสัมมนาและนิทรรศการ“Thailand 4.0ประเทศไทยไปไกลกว่าที่คิด: Thailand 4.0 The Future and Beyond”สอดรับกับนโยบายของกระทรวงดิจิทัลฯมุ่งสร้างความรู้ความเข้าใจในการใช้ประโยชน์จากเทคโนโลยีดิจิทัลกับประชาชนเพื่อให้ตระหนักถึงความสำคัญของเทคโนโลยีสามารถนำมาใช้ให้เกิดประโยชน์สูงสุดสร้างโอกาสในการประกอบอาชีพ การจัดงานในครั้งนี้จะทำให้หน่วยงานภาครัฐภาคเอกชนนักเรียนนักศึกษาและประชาชนสามารถเข้าถึงความรู้ด้านเทคโนโลยีดิจิทัลสมัยใหม่ในปัจจุบันรวมทั้งรู้เท่าทันภัยอันตรายต่างๆที่อาจเกิดขึ้นจากการใช้สื่อสังคมออนไลน์และนำไปปรับใช้เตรียมความพร้อมรองรับการใช้ชีวิตด้วยเทคโนโลยีดิจิทัลในยุคNew Normal
ภายในงานมีกิจกรรมที่น่าสนใจไม่วาจะเป็นการบรรยายพิเศษ เสวนาจากผู้เชี่ยวชาญจากบริษัทชั้นนำทั้งในประเทศไทยและต่างประเทศหลากหลายหัวข้ออาทิทิศทางเศรษฐกิจดิจิทัลในยุคThailand 4.0 /ปรับตัวอย่างไรในยุคเศรษฐกิจดิจิทัล/พลิกมุมคิดธุรกิจดิจิทัลของไทยในอนาคต/รู้เท่าทันภัยไซเบอร์ในโลกปัจจุบัน/ Start Upจากบ้านนอกสู่แสนล้าน/ Startอย่างไรให้Up /แนวโน้มและโอกาสของDigital Startupไทย/เทรนด์อาชีพตอบโจทย์โลกอนาคต/ Thailand 4.0เปิดโลกMetaverseซึ่งล้วนมาจากผู้ที่มีความรู้ความสามารถและมีความเชี่ยวชาญเฉพาะด้านที่จะแชร์ระสบการณ์จากดิจิทัลเพื่อสร้างความแข็งแกร่งในธุรกิจ
รวมถึงมีการจัดกิจกรรมสำคัญที่ได้รับความสนใจจากกลุ่มคนรุ่นใหม่ในการสร้างโอกาสทางธุรกิจกับกิจกรรมการแข่งขันแฟ้นหาสุดยอดStart Up Pitching On Stage : Godfather of Startup: Live in BKKและสุดมันส์ไปกับการแข่งขันE-Sportประลองชั้นเชิงทางความคิดROV THAILAND 4.0 THE FUTURE AND BEYONDที่เหล่าสาวกเกมส์เมอร์จะพลาดไม่ได้ชิงเงินรางวัลรวมมูลค่ากว่า200,000บาท
นอกจากนี้ยังมีการจัดบูธนิทรรศการเพื่อให้ประชาชนได้มีส่วนร่วมอาทิการแจ้งความออนไลน์/ร่วมกิจกรรมอุ่นใจไซเบอร์/ cyber vaccine / Digital ID / Prompt postเป็นต้นที่จะสร้างความตระหนักในการรู้เท่าทันโลกดิจิทัลและสามารถแจ้งเบาะแสการกระทำผิดทางไซเบอร์ได้อย่างเข้าถึงและรวดเร็วโดยกระทรวงดีอีเอสได้รับความร่วมมือเป็นอย่างดีจากทั้งหน่วยงานภาครัฐและบริษัทเอกชนทั้งในประเทศและต่างประเทศอาทิกองบังคับการปราบปรามการกระทำความผิดเกี่ยวกับอาชญากรรมทางเทคโนโลยี/บริษัทแอดวานซ์อินโฟร์เซอร์วิสจำกัด(มหาชน) /บริษัทหัวเว่ยเทคโนโลยี่(ประเทศไทย)จำกัด/บริษัทCisco Systems /บริษัทGoogle Thailandเป็นต้นในการมีส่วนร่วมผลักดันการสร้างความรู้ความเข้าใจให้กับประชาชนเพื่อเกิดการใช้ประโยชน์จากเทคโนโลยีดิจิทัลอย่างถูกต้องนำไปสู่ผลลัพธ์ในการส่งเสริมเศรษฐกิจดิจิทัลและขับเคลื่อนประเทศไทย4.0ได้อย่างมีประสิทธิภาพ
___________________